b'\n_START_ARTICLE_\nElektronmikroskop\n_START_PARAGRAPH_\nElektronmikroskop er et viktig redskap for \xc3\xa5 sjekke resultatet av forskning, eller biologiske pr\xc3\xb8ver. _NEWLINE_Elektronmikroskop kan hovedsakelig deles opp i to kategorier. Transmisjonselektronmikroskop (TEM) og Skanningelektronmikroskop (SEM). _NEWLINE_I motsetning til et vanlig mikroskop hvor en sender synlig lys og lar \xc3\xb8yet se det reflekterte lyset direkte, s\xc3\xa5 bruker et elektronmikroskop elektroner i avbildningen. Elektroner blir sendt ut fra et filament (en wolfram-tr\xc3\xa5d) i den blanke sylinderen midt i bildet, de blir s\xc3\xa5 akselerert med en spenning p\xc3\xa5 opptil 30kV(SEM) eller 3MegaV(TEM), og bombarderer pr\xc3\xb8ven. Et transmisjons mikroskop lar elektronene g\xc3\xa5 gjennom pr\xc3\xb8ven (tykkelse p\xc3\xa5 pr\xc3\xb8ven ~60nm - noen f\xc3\xa5 mikrometer) og blir avbildet p\xc3\xa5 en fluoriserende skjerm. I Skanning elektronmikroskopet er det en detektor som ser elektronene som blir reflektert fra pr\xc3\xb8veoverflaten, og gj\xc3\xb8r det den ser om til et bilde p\xc3\xa5 en TV-skjerm. Siden elektroner har mindre b\xc3\xb8lgelengde enn synlig lys, kan vi se mange flere detaljer. I tillegg blir kontrastene bestemt av de elektriske egenskapene til pr\xc3\xb8ven i st\xc3\xb8rre grad enn ved synlig lys. Det vil si at f.eks. gull som har en h\xc3\xb8y elektrontetthet vil vises avbildet som helt svart i TEM (slipper ikke elektroner til fluoriserende skjermen) eller helt hvit i SEM (reflekterer mange elektroner til detektor). _NEWLINE_Elektronmikroskopet kan forst\xc3\xb8rre opp til ti millioner ganger, det vil si at en kan se cellestrukturer og til og med kjemiske bindinger, vel \xc3\xa5 merke ikke enkelt og problemfritt. Det er mulig \xc3\xa5 se detaljer ned i omr\xc3\xa5det tiendedels nanometer.  _NEWLINE_Et elektronmikroskop er i prinsippet bygd p\xc3\xa5 samme m\xc3\xa5te som et lysmikroskop, med str\xc3\xa5lekilde (lampen), kondensator, preparatholder med justeringsmuligheter, objektiv, tubus, okular og sensor (\xc3\xb8yet). Men str\xc3\xa5lekilden i eketronmikroskopet er en elektron-akselerator/kanon og linsene er bygd opp av elektromagnetiske spoler. Vi kan heller ikke benytte \xc3\xb8yet for direkte observasjon. Fordi elektronene bremses sv\xc3\xa6rt effektivt opp av luft, m\xc3\xa5 det benyttes vakuum inne i mikroskopet. En annen forskjell fra lysmikroskopet er at materialet som brukes i elektronmikroskop er forbehandlet i st\xc3\xb8rre eller mindre grad. Det er fordi elektronstr\xc3\xa5len kan destruere eller endre ubehandlet materiale slik at det man ser i mikroskopet ikke blir reelt.'